Reinhardus Keiser
Reinhardus Keiser (Teuchern in praesenti Saxonia-Anhalt 9 Ianuarii 1674 – Hamburgi 12 Septembris 1739) fuit compositor Germanicus populo acceptissimus, praecipue operarum in scaenam Hamburgi prolatarum, quarum plus quam centum confecit. Ioannes Adolphus Scheibe, anno 1745 scribens, eum habuit aequalem Ioannis Kuhnau, Georgii Friderici Handel, et Georgii Philippi Telemann, sed eius compositiones multa decennia memoria paene omnino excidebant.